《次韵洪令谷瑞平远台》
宋代·苏籀

能赋凭高所得多，海云岩崿若君何。
兼通西竺瞿昙意，欲和南风虞舜歌。
怪石甘泉作檀施，长廊古殿荫多罗。
相期正始微言绪，诗眼休嫌俗吏过。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。